

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 26.janvārī Nr.**29**

(prot.Nr.**3**, **13**.§)

**Par deleģēšanas līguma noslēgšanu ar**

**sabiedrību ar ierobežotu atbildību „Labiekārtošana D”**

Pamatojoties uz Valsts pārvaldes iekārtas likuma 40.panta pirmo un otro daļu, 41.panta pirmo daļu, 45.panta otro un trešo daļu, 46.pantu, 88.panta pirmās daļas 1., 2. un 3.punktu, likuma „Par pašvaldībām” 7.panta otro daļu, 14.panta pirmās daļas 1.punktu, 15.panta pirmās daļas 2.punktu, 21.panta pirmās daļas 23.punktu, Veterinārmedicīnas likuma 21.1 pantu, Dzīvnieku aizsardzības likuma 8.panta trešo daļu, Ministru kabineta 2007.gada 27.martā noteikumu Nr.215 „Kārtība, kādā veicama smadzeņu un bioloģiskās nāves fakta konstatēšana un miruša cilvēka nodošana apbedīšanai” 19.punktu, Daugavpils pilsētas domes 2011.gada 28.aprīļa saistošo noteikumu Nr.15 “Mājdzīvnieku turēšanas noteikumi Daugavpils pilsētā” 4.punktu, kā arī ievērojot ar Daugavpils pilsētas domes 2016.gada 10.novembra lēmumu Nr.605 „Par Daugavpils pilsētas ilgtspējīgas enerģijas rīcības plāna un energopārvaldības sistēmas rokasgrāmatas apstiprināšanu“ apstiprinātas Rokasgrāmatas energopārvaldības sistēmas izveidei un ieviešanai Daugavpilī, atbilstoši LVS EN ISO 50001:2012 standartam prasības, **ievērojot to**, ka pašvaldībai ar likumu piešķirtas tiesības un ir pienākums patstāvīgi veikt savas autonomās funkcijas, organizēt noteikto autonomo funkciju veikšanu un atbildēt par to, pašvaldība autonomo funkciju pildīšanai veido kapitālsabiedrības un ar saviem līdzekļiem piedalās tajās, kā arī deleģē atsevišķus valsts pārvaldes uzdevumus, kuru izpilde ietilpst pašvaldības kompetencē, **nodrošinot** pašvaldības autonomās funkcijas izpildi, sniedzot savlaicīgu pakalpojumu saņemšanu, sniegto pakalpojumu pastāvīgu pilnveidošanu un uzlabošanu un to, ka mērķa sasniegšanai nepieciešams noteikt finansējuma kārtību, to aprēķināšanas, kontroles un pārskatīšanas mehānismu, un skaidri definējot deleģēto uzdevumu izpildē iesaistīto pušu tiesības un pienākumus, **ņemot vērā to**, ka Daugavpils pilsētas pašvaldība ir izveidojusi sabiedrību ar ierobežotu atbildību „Labiekārtošana-D”, kuras darbības mērķi, saskaņā ar statūtiem: ainavu veidošanas un uzturēšanas darbības; apbedīšana un ar to saistīta darbība; elektroinstalācijas ierīkošana; ceļu un maģistrāļu būvniecība; citur neklasificēta inženierbūvniecība; citu viengadīgo kultūru audzēšana; citi neklasificēti individuālie pakalpojumi; grants un smilts karjeru izstrāde; koka izstrādājumu ražošana; atkritumu savākšana, izņemot bīstamos atkritumus; citur neklasificēta jaunu preču mazumtirdzniecība specializētajos veikalos, kravu pārvadājumi pa autoceļiem, datu apstrāde, uzturēšana un ar to saistītās darbības. Sabiedrība ar ierobežotu atbildību „Labiekārtošana-D” no 1992.gada Daugavpils pilsētas pašvaldības administratīvajā teritorijā sekmīgi nodrošina no likuma „Par pašvaldībām” 15.panta pirmās daļas 2.punkta izrietošu uzdevumu izpildi, saskaņāar Daugavpils pilsētas domes 2011.gada 28.aprīļa saistošo noteikumu Nr.15 “Mājdzīvnieku turēšanas noteikumi Daugavpils pilsētā” 4.punktu Daugavpils pilsētas dome deleģējusi sabiedrībai ar ierobežotu atbildību "Labiekārtošana-D" organizēt klaiņojošo dzīvnieku izķeršanu un uzturēšanu dzīvnieku patversmē.Ņemot vērā Daugavpils pilsētas domes 2016.gada 22.decembra lēmumu Nr.684 “Par Daugavpils pilsētas pašvaldības tiešās līdzdalības izvērtēšanu sabiedrībā ar ierobežotu atbildību “Labiekārtošana D””, kā arī izvērtējumu pašvaldības funkciju deleģēšanai, to, ka sabiedrība ar ierobežotu atbildību „Labiekārtošana-D” ir Daugavpils pilsētas pašvaldības kapitālsabiedrība, kurā visas kapitāla daļas pieder Daugavpils pilsētas pašvaldībai un tās darbība veiktā uzņēmējdarbība atbilst Valsts pārvaldes iekārtas likumā noteiktām prasībām, atklāti balsojot: PAR – 13 (V.Bojarūns, A.Broks, J.Dukšinskis, P.Dzalbe, A.Gržibovskis, N.Ignatjevs, R.Joksts, J.Lāčplēsis, V.Pučka, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Noslēgt deleģēšanas līgumu pašvaldības pārvaldes uzdevumu izpildei ar sabiedrību ar ierobežotu atbildību „Labiekārtošana D”, reģistrācijas Nr.41503003033, juridiskā adrese: 1.pasažieru ielā 6, Daugavpilī, saskaņā ar līgumu pielikumā.

2. Atzīt par spēku zaudējušu Daugavpils pilsētas domes 2016.gada 22.decembra lēmumu Nr.685 “Par deleģēšanas līguma pagarināšanu ar sabiedrību ar ierobežotu atbildību “Labiekārtošana D””.

Pielikumā: Deleģēšanas līgums.

Domes priekšsēdētājs                *(personiskais paraksts)*  J.Lāčplēsis